बिहार, झारखंड और पूर्वांचल के सबसे लोकप्रिय चैनल बिग गंगा द्वारा कल शाम बाबा बैद्यनाथ की नगरी देवघर में एक भक्तिमय कार्यक्रम का आयोजन किया गया, जिसमें भोजपुरी के मशहूर गायक पवन सिंह और कल्‍पना पटवारी ने शिव भक्ति की तान छेड़ कर खूब धमाल किया। श्रावण मास में आयोजित इस सबसे बड़े क्षेत्रीय मेले में रविवार की शाम पवन-कल्‍पना के भक्तिमय गानों पर बाबा बैद्यनाथ के भक्‍त भी थिरकने पर मजबूर हो गए। इस कार्यक्रम में हजारों श्रद्धालुओं ने भाग लिया। यह कार्यक्रम 29 जुलाई, शनिवार को सिर्फ बिग गंगा चैनल पर शाम पांच बजे से रात आठ बजे तक प्रसारित किया जाएगा।